বর্তমানে ইসরাঈল পশ্চিম তীরের চারিদিকে আন্তর্জাতিক আইন পরিপন্থী একটি নিরাপত্তা প্রাচীর তৈরী করেছে, যা সেখানে বসবাসরত ২০ লাখ ফিলিস্তিনীকে বস্ত্তত খাঁচাবন্দী করে রেখেছে। এছাড়া প্রতিমাসে বসবাসরত হাযার হাযার ইহুদীর সাথে যোগ হচ্ছে আরো অগণিত ইহুদী। অন্যদিকে ইসরাঈল সরকার পশ্চিম তীরের ইফরাত এলাকার ৪২৫ একর (১৭২ হেক্টর) ভূখন্ড দখল করে নিয়েছে। এই ভূখন্ডে অন্তত ২ হাযার ৫০০ নতুন ভবন নির্মাণ করা হবে। এই ভবনগুলোতে অন্তত ৩০ হাযার ইসরাঈলীর থাকার ব্যবস্থা করা হবে (নয়া দিগন্ত, ১৮ ফেব্রুয়ারী ’০৯, পৃঃ ৫)।